cyanic-selkie/wikianc huggingface dataset:
Üçüncü aralıq dövr (Misir)
Ümumi məlumat
E.ə. VII-VIII əsrlərdə yadelli Kuş çarlığı Yuxarı Misiri işğal etdi. Misirdə hökmranlıq etmiş Kuş çarları XXV sülalə kimi tanınır. E.ə. 728-ci ildə XXIV sülalədən Tefnaxt kuşitlərə qarşı hücum etsədə məğlub olur.
E.ə. 656-cı ildə Tanutamonun ölümü ilə kuşitlərin Misirdəki hakimiyyəti sona çatır. Bu hadisə üçüncü aralıq dövrün baş çatması ilə də xarakterikdir.
İtmiş ağac
thumb|2003-cü ilin fevralında. İtmiş ağac və ya Arbre Terri Sabin — Nigerin şimal-şərqində yerləşən, Sahara səhrasının Tenere bölgəsində yerləşən təcrid olunmuş ağac.
Ağac akasiya növündəndir, kiçik qum təpəciyinin üzərində yerləşir. Kiçik ölçüsünə baxmayaraq, çox ucqar yerdə yerləşdiyinə görə böyük əhəmiyyətə malikdir.
Paris-Dakar rallisinin qurucusu Terri Sabin bu ağacın yaxınlığında bir vertolyot qəzasında ölmüşdür. Onun külləri İtmiş ağacın ətrafına səpilmişdir. Bundan sonra ağac ralli xəritələrində "Arbre Terri Sabin" adı ilə göstərilməyə başlamışdır. Onun xatirəsinə ağacın yaxınlığında nişan qoyulmuşdur: "Meydan oxuyanlar üçün — Arzularda qalanlar üçün".
Mariin qızlar gimnaziyasının binası
Mariin qızlar gimnaziyasınin keçmiş binası — Rostov vilayəti Novoçerkassk şəhəri ərazisində Atamanskaya küçəsində yerləşən bina. Bina klassizm stilində inşa edilmişdir. Tikilmə tarixi 1886-cı ilə təsadüf edir. Layihənin müəllifi A. A. Yaşenko olmuşdur. Bina Rusiya regional əhəmiyyətli mədəni irs obyekti siyahısına daxil edilmişdir. 1917-ci ildə oktyabr inqilabından sonra gimnaziya fəaliyyətini dayandırmışdır. Sovetlər dönəmində binada Kənd Təsərrüfatı texnikumu yerləşirdi. Hazırda isə binada bina Novoçerkassk texnikumunun sənaye texnologiyası və idarə etmə kafedrası və tədris korpuslarından biri yerləşir.
Təsviri
Binanın üç mərtəbədən ibarətdir. Binada ev kilsəsi belə mövcuddur. Bina rus klassizmi stilində inşa edilmişdir.
Tarixi
250px|thumb|Mariin qızlar gimnaziyasının binası Novoçerkask qızlar gimnaziyası 1860-cı ildə açılmışdır. Gimnaziya əsasən kazakların orta təbəqəsindən olan qızların təhsili ilə məşğul olurdu. Açıq tipli tədris müəssisəsidir. Üstəlik yataqxanası belə yoxdu. Digər təhsil mərkəzləri kimi gimnaziyada Rusiya İmperiyası Maarif Nazirliyinə tabe idi.
Gimnaziyanın ilk rəyisi Sveçnikov olmuşdur. 1 avqustdan 1 sentyabra qədər gimnaziyaya yaşı 9–14 arası qızlar toplanılırdı. Qaydalar təkcə tədris zamanı deyil, həm də boşluqlar zamanına belə tətbiqdir. Gimnaziyada arifmetika, dilçilik, oxu və rəqs. 1867-ci ildə Novoçerkasski qızlar uçilişi Don qızlar gimnaziyasına çevrilmişdir. Rəsmi sənədlərdə isə Mariin qızlar gimnaziyası olaraq keçərli id. 2014-cü ildə qızlar gimnaziyasının bərpası ilə bağlı söz-söhbət getsə də onun digər ərazidə yerləşməsi planlaşdırılır.
İcbari Tibbi Sığorta üzrə Dövlət Agentliyi (Azərbaycan)
İcbari Tibbi Sığorta üzrə Dövlət Agentliyi — Azərbaycan Respublikasında icbari tibbi sığortanın tətbiqini təmin edən, Xidmətlər Zərfi çərçivəsində tibbi xidmətlərin maliyyələşdirilməsi üçün vəsaitləri özündə cəmləşdirən, səhiyyə xidmətlərinin alıcısı olan və bununla bağlı zəruri xərclərin ödənilməsini təmin edən publik hüquqi şəxs dir.
Agentliyin missiyası
Zamanından və məkanından asılı olmayaraq sığortaolunanların keyfiyyətli tibbi xidmətlərə əlçatanlığını təmin etmək.
Agentliyin hədəfi
Əhaliyə etibarlı, keyfiyyətli, səmərəli tibbi xidmətlərin göstərilməsinə zəmanət verəcək universal və dayanıqlı tibbi sığortanı təmin etmək.
Agentliyin dəyərləri
Tarixi
Azərbaycan Respublikası Prezidentinin 2017-ci il 6 sentyabr tarixli Fərmanı ilə Agentliyin Nizamnaməsi təsdiq edilmişdir. Fərmana əsasən Agentlik icbari tibbi sığortanın tətbiqini təmin edən, Xidmətlər Zərfi çərçivəsində tibbi xidmətlərin maliyyələşdirilməsi üçün vəsaitləri icbari tibbi sığorta fondunda cəmləşdirən, icbari tibbi sığorta üzrə dövlət adından tibbi xidmətlərin mərkəzləşdirilmiş alıcısı funksiyasını həyata keçirən və bununla bağlı zəruri xərclərin ödənilməsini təmin edən qurumdur.
Agentlik tərəfindən icbari tibbi sığorta sisteminin tətbiqi pilot layihə olaraq 2017-2019-cu illər ərzində Mingəçevir və Yevlax şəhərlərində, Ağdaş rayonunda həyata keçirilmişdir. Pilot layihənin həyata keçirilməsi bu sahədə mümkün problemlərin aşkarlanmasına, səmərəli həll yollarının tapılmasına və təcrübənin əldə edilməsinə imkan vermişdir. Layihə müddətində əhalidən sığortahaqları toplanılmayıb.
Pilot layihənin müvəffəqiyyətlə nəticələnməsi onun bütün ölkə üzrə tətbiqinin reallaşmasına zəmin yaratdı. Nəticədə Nazirlər Kabinetinin 10 aprel 2020-ci il tarixli 136 nömrəli Qərarına əsasən icbari tibbi sığortanın ölkə üzrə 3 mərhələdə tətbiq edilməsi təsdiqləndi. Mərhələli tətbiqin qərarı icbari tibbi sığortaya keçiddə daha az risklərlə qarşılaşmaq, tibb müəssisələrini və əhalini sözügedən prosesə hazırlamaq, islahatın əhatə dairəsinin böyüklüyünün və tibb müəssisələrində yeni maliyyələşmə mexanizminin tətbiqinin nəzərə alınması ilə bağlı olmuşdur.
I mərhələ 2020-ci il 1 yanvar tarixindən etibarən 23 şəhər və rayonu (Mingəçevir, Qusar, Xaçmaz, Quba, Şabran, Siyəzən, Xızı, Qobustan, İsmayıllı, Ağsu, Şamaxı, Balakən, Zaqatala, Qax, Şəki, Oğuz, Qəbələ, Göyçay, Ucar, Zərdab, Kürdəmir, Yevlax və Ağdaş);
II mərhələ 2021-ci il 1 yanvar tarixindən 36 şəhər və rayonu (Gəncə, Naftalan, Şirvan, Qazax, Ağstafa, Tovuz, Şəmkir, Gədəbəy, Daşkəsən, Samux, Göygöl, Goranboy, Xocalı, Beyləqan, Xocavənd, Ağcabədi, Laçın, Bərdə, Füzuli, Ağdam, Tərtər, Kəlbəcər, Astara, Lənkəran, Lerik, Yardımlı, Masallı, Cəlilabad, Neftçala, Biləsuvar, Cəbrayıl, Salyan, İmişli, Saatlı, Sabirabad və Hacıqabul);
III mərhələ isə 2021-ci il 1 aprel tarixindən etibarən Bakı, Sumqayıt şəhərləri və Abşeron rayonu da daxil olmaqla icbari tibbi sığorta sisteminin tətbiqinin bütün ölkəni əhatə etməsi ilə yekunlaşıb. thumb|221x221px|İcbari tibbi sığortanın ölkə üzrə tətbiqi ardıcıllığı
Agentliyin filialları
Agentliklə bölgələrdə fəaliyyət göstərən tibb müəssisələri arasında səmərəli əlaqələndirməni təmin etmək məqsədi ilə ölkənin müxtəlif bölgələrində Agentliyin strukturuna daxil olan 11 filial yaradılıb: Gəncə, Lənkəran, Şəki, Quba, Şirvan, Şamaxı, Mingəçevir, Göyçay, Ağcabədi, Şəmkir və Cəlilabad filialları.
Filialların fəaliyyət istiqamətlərinə icbari tibbi sığorta sahəsində Agentliyə dəstək göstərmək, əhalinin icbari tibbi sığortalanmasını həyata keçirmək və icbari tibbi sığortanın maliyyə dayanıqlığını təmin etmək, tibbi xidmətlərin keyfiyyətinin və səmərəliliyinin artırılması istiqamətində tədbirlər görmək, habelə icbari tibbi sığorta sahəsində maarifləndirmə işinin aparılması daxildir.
Agentliyin dövlət tibb müəssisələri ilə müqaviləsi
Agentlik tərəfindən TƏBİB-in tabeliyindəki dövlət tibb müəssisələri ilə müqavilə imzalanıb. Vətəndaşlara tibbi xidmətlər TƏBİB-in tabeliyindəki tibb müəssisələrində Xidmətlər Zərfi çərçivəsində göstərilir. TƏBİB-in tabeliyində olan dövlət tibb müəssisələrində müvafiq xidmətin göstərilməsi mümkün olmadıqda vətəndaşa Agentliyin müqavilə bağladığı tibb müəssisələrindən (özəl və müvafiq dövlət orqanlarının tabeliyində olan tibb müəssisələri) birinə göndəriş vərəqəsi verilir.
Agentliyin müqaviləli tibb müəssisələri
Müqaviləli tibb müəssisələrinin seçimi prosesində müəyyən meyarlar nəzərə alınır. Belə ki, tibb müəssisələri vətəndaşın lazımi ambulator və ya stasionar tibbi xidmətdən yararlana bilməsi üçün daha geniş çeşiddə xidmət göstərmək iqtidarında olmalıdır. Həmin tibb müəssisəsi Xidmətlər Zərfində nəzərdə tutulan tibbi xidmətlərin göstərilməsi üçün ixtisaslı həkim və digər tibb heyəti, eləcə də müvafiq avadanlıq və təchizatı təmin edə bilməlidir. Tibb müəssisələrinin sayı müsbət dinamika üzrə artmağa davam edir.
Agentliyin elektron xidmətləri
Agentliyin “Laboratoriya analizlərinin nəticələri”, "E-TƏBİB", "Şəxsi Kabinetə giriş”, "Elektron müraciət", "COVID-19 vaksin randevu", "COVID-19 PZR analizi nəticəsinin onlayn qaydada əldə edilməsi” və “Tibbi xidmətlərin onlayn ödənişi” adlı elektron xidmətləri var.
Çağrı Mərkəzi
Agentliyin Çağrı mərkəzi vasitəsilə icbari tibbi sığorta sistemi, sığortahaqları, icbari tibbi sığorta çərçivəsində fəaliyyət göstərəcək dövlət tibb müəssisələri, Xidmətlər Zərfi, işə qəbul, koronavirus epidemiyası və s. barədə məlumat almaq mümkündür. Agentliyin Çağrı mərkəzi 5 yönəldici xətt üzrə xidmət göstərir. Çağrı mərkəzinin icbari tibbi sığorta xətti (1542-1), əlillik məsələləri ilə bağlı xətti (1542-2), göndərişlərin verilməsi ilə bağlı xətti (1542-3), koronavirusla bağlı xətti (1542-4) həftəiçi 5 gün 09:00-dan 18:00-dək, operator ilə əlaqə xətti (1542-0) isə 7/24 fəaliyyət göstərir.
Respublikanın istənilən regionundan stasionar və mobil telefonlardan “1542” Çağrı mərkəzinə ödənişsiz zəng etmək mümkündür.
Beynəlxalq əməkdaşlıq
Agentliyin bir sıra beynəlxalq təşkilatlarla - Ümumdünya Səhiyyə Təşkilatı, Dünya Bankı, BMT-nin Əhali Fondu, BMT-nin Uşaq Fondu, Qlobal Fond, Türkiyə Respublikası Ailə, Əmək və Sosial Xidmətlər Nazirliyi və Sosial Müdafiə Qurumu (SGK), Türk Əməkdaşlıq və Koordinasiya Agentliyi, ABŞ Beynəlxalq İnkişaf Agentliyi, Almaniyanın Beynəlxalq Əməkdaşlıq Cəmiyyəti (GIZ), Koreya Səfirliyi, Koreyanın Beynəlxalq Əməkdaşlıq Agentliyi (KOICA), Yaponiya Səfirliyi, Yaponiyanın Beynəlxalq Əməkdaşlıq Agentliyi (JICA), Asiya İnkişaf Bankı, Azərbaycana Birgə Yardım Təşkilatı (UAFA), Avropa İttifaqı və beynəlxalq şirkətlərlə müxtəlif istiqamətlərdə birgə layihələr və tədbirlər həyata keçirir.
İrşad (MMC)
İrşad — Azərbaycanda elektronika və məişət texnikası satışı üzrə fəaliyyət göstərən mağaza şəbəkəsi.
Tarix
"İrşad" 2000-ci ildə "I&R Telecom" adı altında Bakı şəhərində fəaliyyətə başlayıb. 2003-cü ildən etibarən paytaxtda və regionlarda mağazalarının sayını artıraraq şəbəkəni genişləndirib.
2007-ci ilin sonunda "I&R Telecom" rebrendinq etdi və şirkətin adını dəyişərək "İrşad Telecom" adı altında fəaliyyətini davam etdirməyə başladı. 2018-ci ildən şirkət "İrşad Electronics" adı ilə fəaliyyətini davam etdirir və elektron məhsulların satışına başlayır. 2021-ci il mart ayının birindən etibarən isə "İrşad" adı ilə fəaliyyətini davam etdirir.
Mağaza Sayı
Hazırda "İrşad" şəbəkəsi Bakı və ətraf kəndlər, Xırdalan, Sumqayıt, Gəncə, Mingəçevir, Bərdə, Göyçay, Lənkəran, İmişli, Quba, Qəbələ, Masallı, Şəmkir, Xaçmaz, Tovuz, Sabirabad, Ağcabədi, Cəlilabad, Yevlax bölgələrində 42-dən artıq mağazası ilə fəaliyyət göstərir.
Xose Fransisko Korrea da-Serra
Xose Fransisko Korrea da-Serra (José Francisco Correia da Serra və ya José Correia da Serra, 5 iyun 1751 — 11 sentyabr 1823) — Portuqaliya botaniki , naturalisti , geoloq , filosof, Amerika Fəlsəfə Cəmiyyətinin üzvü , diplomat, müxtəlif millətlərə mənsub botaniklər arasında vasitəçi , dövlət xadimi, депутат.
İqliməuyğunlaşma
İqliməuyğunlaşma — orqanizmlərin yeni həyat şəraitinə uyğunlaşması. İki cür iqliməuyğunlaşma ayırd edilir:
İqliməuyğunlaşma populyasiya genofondunun zənginliyi ilə müəyyən olunur. İqliməuyğunlaşma mədəni bitkilərin və heyvanların arasında aparıldıqda süni iqliməuyğunlaşma, yabanı bitkilərin və vəhşi heyvanların növləri arasında (heyvanların miqrasiyası, bitkilərin insan, heyvan, külək və s. vasitəsilə təsadüfən başqa sahələrə aparılması) baş verdikdə isə təbii iqliməuyğunlaşma hesab olunur. İqliməuyğunlaşmanın öyrənilməsi və inkişafında Ç.Darvinin böyük rolu olmuşdur. İqliməuyğunlaşma təlimini İ.V.Miçurin və M.F.İvanov inkişaf etdirmişdir. Bitkilərdə iqliməuyğunlaşma həmişə arealın genişlənməsinə səbəb olur. Azərbaycannda Amerika aqavası, palmanın bir neçə növü, Şimali Amerika ağ akasiyası, atşabalıdı, yapon stifnolobiumu və s. bitkilər iqlimə uyğunlaşdırılmışdır. Azərbaycan faunası iqliməuyğunlaşma nəticəsində xeyli dəyişmişdir (bataqlıq qunduzu, yenot, xallı maral və s.). Kənd təsərrüfatı heyvanlarının iqlimə uyğunlaşdırılması uzun müddətli, mürəkkəb əhlilləşdirmə şəraitində keçir və bu prosesdə insan əməyinin rolu böyükdür.
İqlim optimumu
Canlı orqanizmlər üçün temperatur rejimi və rütubətliyin miqdar parametrlərinin vaxta və əraziyə görə bir-birinə uyğun gəlməsi.
İqlim rayonlaşması
Eyni iqlim şəraitinə görə ərazini (vilayət, ölkə və s.) qurşaq, zona, vilayət və daha kiçik rayonlara bölünməsi.
Ben-Nəsr
Ben-Nəsr — Əlcəzairin şimal-şərqində, Uarqla vilayətində şəhər və kommuna. Taybet dairəsinə daxildir.
Coğrafi mövqe
Şəhər vilayətin şimalında, Böyük Səhranın şimalındakı vahələrindən birinin ərazisində, ölkənin paytaxtı Əlcəzairdən təxminən 494 km cənub-şərqdə yerləşir. Mütləq hündürlüyü dəniz səviyyəsindən 101 m yüksəklikdir.
Nəqliyyat
16 nömrəli respublika əhəmiyyətli avtomobil yolu şəhərdən keçir.
Teymur İsmiyev
Həyatı
Teymur İsmiyev 7 iyul 1922-ci ildə Kürdəmir şəhərində anadan olub. İbtidai təhsilini şəhərin orta məktəbində alıb. 1941-ci ildə məktəbi bitirdikdən sonra yerli hərbi qeydiyyat komissarlığına könüllü olaraq müraciət edir və Bakı şəhərində yerləşən Baki Hərbi Piyada Məktəbinə göndərillir. 1942-ci ilin iyun ayında məktəbi leytenant rütbəsi ilə bitirdikdən sonra 1341 Atıcı alayının "PTR" (319-cu Piyada Diviziyası.) atıcı taqımının komandiri təyin edilir. 31 iyul 1942-ci ildə baş leytenant rütbəsini alaraq, qərargahı Qroznıda yerləşən 44-cü orduya göndərilir və burada 320-ci Atıcı Diviziyasının "PTR" 481-ci atıcı alayının komandiri təyin edilir. 5 iyul 1943-cü ildə Kursk almanlar tərəfindən hücuma məruz qalır. Yaranan Kursk istiqamətindəki döyüşlərdə Teymur Ismiyev də iştirak etmişdir. Döyüşlər zamanı qolundan ağır güllə yarası alır. Əməliyyat olunduqdan sonra Azərbaycana geri göndərilir və xəstəxanaya yerləşdirilir.
Fəaliyyəti
1946-cı ildə Teymur İsmiyev Moskva Dövlət Hüquq İnstitutunun hüquq fakültəsinə daxil olur və 1950-ci ildə institutu bitirdikdən sonra hüquq diplomunu alır.
1971-ci ildə "Sovet Dövləti və Hüquq" jurnalında. SSR Elmlər Akademiyasının nəşriyyatından. Ümumittifaq Hüquq Elmləri İnstitutu. Teymur İsmiev "Xüsusilə zərərli xuliqanlıq hadisəsində müdafiə sualları" məqaləsinin müəllifi idi.
Onun çıxışları və sözləri haqqında kitab və qəzetlərdə yazılar nəşr olunmuşdur.
4 fevral 1991-ci ildə vətəndaşların, təşkilatların, müəssisələrin mənafelərinin səmərəli hüquqi müdafiəsinə və hüquqi biliklərin yayılmasına görə İsmiyev Teymur Əlibaba oğluna da Azərbaycan Respublikasının Əməkdar Hüquqşünas fəxri adı verilmişdir.
Teymur İsmiyev Sovet Müharibə Veteranları Komitəsinin və Azərbaycan SSR Ümumittifaq Bilik Cəmiyyətinin üzvü olub.
1980-ci ildə o Sovet Müharibə Veteranları Komitəsinin Ictimai Hüquq məsləhətləri sahəsində bir çox praktik iş görüb və bununla bağlı 1985-ci ildə Azərbaycan SSR Ədliyyə Nazirinin Əmri ilə təşəkkürlə təltif olunub.
Daha sonra 1995-ci ildə Ismiyev Teymur Hüquq Doktoru fəxri adına layiq görülmüşdür.
Ailəsi
Evli idi, 4 övladı var.
Xatirəsi
Vəkilin qızı Leyla İsmiyevanın hazırladığı, Teymur İsmiyevin 100 illiyinə həsr edilmiş "Hökmdən sonra" adlı kitab çap olunub.
Con Elton
Con Elton (d.? - ö. 1751, Gilan) — britaniyalı gəmi tərsanəçisi və dənizçisi. Daha çox Nadir şaha öz donanmasını qurmasında etdiyi xidməti ilə məşhurdur.
Həyatı
O, 1735-ci ildə Rusiya hökuməti tərəfindən Orenburq ekspedisiyasına yardım etməsi üçün göndərilmişdi. Bu zaman Con Elton dəniz kapitanı rütbəsində idi. Bu missiya zamanı o, Aral gölünü araşdırmaq üçün göndərilmiş, lakin gölə çata bilməmiş tatarlar tərəfindən dayandırılmışdı. Daha sonra daha çox Rusiyanın cənub-şərq sərhədlərində - Kama, Volqa və Jaik çaylarının hövzələrində xidmət etdi. 1738-ci ildə Sankt-Peterburqa geri dönən Elton vəzifə və rütbə baxımından yüksəldilmədiyinin şahidi oldu və buna qəzəblənərək rus xidmətini tərk etdi. Eyni ildə o, Peterburqdakı bəzi Britaniya fabriklərinə Rusiya ilə İran-Orta Asiya ticarətini Xəzər dənizi üzərindən yürütməyi təklif etdi. Gənc şotland olan Munqo Qraeme ilə özünü əlaqələndirərək kredit alıb, kiçik yüklər satın aldı və bunları Buxaraya, Xivəyə aparmağa başladı. Onlar Moskvanı 19 mart 1738 ildə tərk etdilər və Nijni-Novqoroddan Volqa ilə üzü aşağı üzərək Həştərxana, oradan Xəzər dənizinə keçərək Qaraqanska çatdılar. Qaraqanska çatdıqdan sonra onlar bozqır dövlətlərinin vəziyyətlərinin çox pis olması barədə məlumatlar əldə etdilər və buna görə də, Mərkəzi Asiyaya deyil də, Rəşt şəhərinə getmək qərarına gəldilər. Elton Nadir şahın imperiyasında yaxşı bazar tapmaqda və şahdan bütün imperiya ərazisində sərbəst ticarət edə bilmə haqqında imtiyaz ala bildi. O, Rusiya Şirkətini onun planlarını izləməyə inandıra bildi və 1741-ci ildə ticarəti təstiqləyən Parlament Aktı qəbul edildi. 1742-cı ildə Xəzər dənizində iki gəmi hazırlandı və Elton hazırlanmış birinci gəminin komandiri oldu. Bu gəmilər ingilis bayrağı daşımaqda idilər. Eltonun Nadir şah Əfşar üçün Avropa nümunəsində gəmilər tikməsi xəbəri Rusiya sarayına çatdıqdan sonra onlar narahat olmağa başladılar. Alınan kəşfiyyat materiallarının araşdırılması üçün Conas Hanveyi bu məsələni yerində araşdırmaq üçün Əfşar imperiyasına göndərdi. 3 dekabr 1743-cü ildə Rəşt şəhərinə çatan Conas Hanvey həqiqətən də burada Eltonun Nadir şah üçün müasir gəmilər tikmə işini xeyli irəlilətdiyinin şahidi oldu. Eltonun bu hərəkətindən qəzəblənən rus sarayı Xəzər ticarətinə göz yummağı rədd etdi və Rus Şirkətinin gözləntilərini boşa çıxardı.
Bu ərəfələrdə Elton Nadir şah üçün 20 topla təchiz edilmiş bir gəmini hazırlamışdı. Bu gəmi onun komandanlığı altına verildi. O, Xəzər dənizi admiralı təyin edildi və və həmin sularda olan bütün rus gəmilərini onun bayrağını salamlamağa məcbur etmək əmri aldı. Nadirə xidmət etdiyi müddətdə o, həmçinin iki dəfə Bakıya ləvazimat daşıdı və Dağıstan yürüşünün növbəti mərhələsi üçün hazırlıq kimi Dağıstanın cənub sahillərini araşdırdı.
Eltonun Əfşarlar dövləti ərazisinə 1739-cu ildə olmuş ilk ekspedisiyasından qalma gündəliyi 1754-cü ildə Conas Hanveyin Historical Account of the British Trade over the Caspian Sea kitabında nəşr edilmişdir. Rusiyanın cənub-şərqindəki Elton gölü çox gümanki onun şərəfinə adlandırılmışdır.
Con Elton Elton kvadrantını ixtira edən şəxsdir. Bu, 1728-ci ildə onun dizaynı ilə patentləşdirilmiş və 1732-ci ildə Kral Cəmiyətinin Fəlsəfi Transaksiyalar alətin detalları nəşr edilmişdir.
Sərvan Göyüşov
Sərvan Mehman oğlu Göyüşov (28 fevral 1997; Bərdə şəhəri türk çadır şəhırciyi Azərbaycan — 27 sentyabr 2020; Kəlbəcər rayonu, Azərbaycan) — Azərbaycan Silahlı Qüvvələrinin leytenantı, Vətən müharibəsi şəhidi.
Həyatı
Sərvan Göyüşov 1997-ci il fevralın 28-də Bərdə şəhərində Türk QızılAy Şəhərciyində məcburi köçkün kimi məskunlaşmış Mehman Göyüşovun ailəsində anadan olub. 2014-2018-ci illərdə Heydər Əliyev adına Azərbaycan Ali Hərbi Məktəbində (AAHM) ali hərbi təhsil alıb.
Hərbi xidməti
Azərbaycan Ordusunun leytenantı olan Sərvan Göyüşov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Murovdağ istiqamətində gedən döyüşlərdə savaşıb. Sərvan Göyüşov oktyabrın 1 - də Murovdağ döyüşləri zamanı şəhid olub. 3 oktyabr 2020 il Ağdam rayonu Quzanlı qəsəbəsi kənd qəbristanlığında salınmış Şəhidlər Xiyabanında dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Sərvan Göyüşov ölümündən sonra "Vətən uğrunda" medalı ilə təltif edildi.
Azərbaycanın Kəlbəcər rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Sərvan Göyüşov ölümündən sonra "Kəlbəcərin azad olunmasına görə" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını və xidməti vəzifələrini yerinə yetirən zaman fərqləndiyinə görə Azərbaycan Prezidenti İlham Əliyevin 30.12.2020-ci il tarixli Sərəncamına əsasən Sərvan Göyüşov ölümündən sonra "Hərbi xidmətlərə görə" medalı ilə təltif edildi.
05 noyabr 2021 il Azərbaycan Respublikasının Prezidentinin Sərancamına əsasən
Azərbaycanın müstəqilliyinin,ərazi bütövlüyünün və təhlükəsizliyinin təmin edilməsində xüsusi xidmətlərinə görGöyüşov Sərvan Mehman oğlu 3cü dərəcəli Rəşadət Ordeni ilə təltif olunub. (ölümündən sonra). ə
Anapanın iqlimi
Anapa ərazisində aralıq dənizi iqlimi hakimdir. Qara dənizin 44-cü paralelə qədər olan bütün bölgələri kimi, Anapanın iqlimi yayda rütubət çatışmazlığı ilə xarakterizə olunur. Orta illik yağıntının az olması (450 mm) səbəbindən quru subarid xüsusiyyətləri özünü göstərir. Ancaq yağıntılar il boyu demək olar ki bərabər paylaşılıb. Anapada maksimum yağıntı qışda düşür. Subtropiklərin şimal sərhədində yerləşdiyinə görə, təxminən on ildə bir dəfə Anapada şiddətli şaxtalar və qar yağışları baş verir.
İl əslində iki iqlim fəslinə (isti — apreldən oktyabra qədər) və sərin (noyabrdan mart ayına qədər) bölünür. Dəniz kənarında yerləşdiyinə görə burada payız həmişə yazdan daha quru və isti olur.
Günəş radiasiyası
Anapa ildə aydın günəşli günlərin sayına görə Rusiyada rekord göstəriciyə malikdir. Aydın, günəşli havaların sayı burada 286-ya çatır. Günəşli saatların sayı 2494 saata çatır ki, bu da Soçi (2154 saat), Gelencik (2374) və digər şəhərlərdə olan göstəricidən yüksəkdir.
Külək rejimi
İki dənizin qovşağında, dağ sisteminin və geniş çöl bölgəsinin kənarında yerləşən şəhərin iqlimində küləyin təsir mexanizmi yüksəkdir. Qışda baş verən güclü küləklər səbəbi ilə Anapa şəhəri şiddət dərəcəsi IV olan Anapa külək bölgəsininin nüvəsi hesab olunur. Qışda küləyin orta illik sürəti 5,9 m/s, dekabrda 7,1, yanvarda 7,7 m/s-ə çatır.
Temperatur rejimi
Anapanın iqlimi şimalda yerləşməsinə baxmayaraq nəzərəçarpacaq dərəcədə ondan cənubda yerləşən Burqasdan (+ 12,7 ° C) orta hesabla isti və mülayim (+ 13,7 ° C) olur. Buna səbəb Qara dənizin ən isti akvatoriyası məhs Anapanın yerləşdiyi cənub-şərq hissəsidir. Qış aylarında isti havalar cənubdan şimal-şərqə doğru hərəkət edir.
Qış ayları ümumiyyətlə mülayimdir, tez-tez temperaturun qalxması müşahidə olunur. + 15 ° C və yuxarıdır. Şəhərdə qar örtüyünün formalaşması ilə güclü qar yağması orta hesabla on ildə bir dəfə baş verir. Kiçik şaxtalar bir qayda olaraq yalnız gecə, ildə 14–16 gün müşahidə olunur. 1940-cı ilin yanvarında şəhər bütün meteoroloji müşahidələr tarixində qış temperaturunun rekordunu (-26,0 ° C) qeyd etdi. 23 yanvar 2006-cı ildə şəhərdə havanın temperaturu −23,9 ° C-ə düşüb.
Qalmaqal (II mövsüm)
Qalmaqal teleserialının ikinci mövsümünün premyerası 27 sentyabr 2012-ci ildə ABŞ-nin ABC telekanalında baş tutmuş, mövsümün final seriyası isə 16 may 2013-cü ildə efirə verilmişdir. Mövsüm iyirmi iki seriyadan ibarətdir. Şonda Rayms ikinci mövsümdə də serialın şouranneri olmuşdur; ABC Studios mövsümün istehsalını ShondaLand Production Company ilə birgə həyata keçirmişdir. İkinci mövsümün seriyaları ABŞ və Kanadada eyni vaxtda efirə verilmişdir.
İkinci mövsümdə Ağ ev sakinləri və Oliviya Poupun şirkət işçilərinin süjet xəttləri inkişaf etdirilir. Serialın on nəfərdən ibarət aktyor heyətində ikinci mövsümdə dəyişiklik baş verir. Henri Yan Küsik şounu tərk edir, birinci mövsümdə ikinci plan rolları fa etmiş Coşua Malina və Bellami Yanq isə əsas aktyor heyətinə qatılmışdır. 10 may 2013-cü ildə telekanal serialın üçüncü mövsümünün çəkiləcəyini elan etmişdir.
Məzmunu
"Qalmaqal" serialının ikinci mövsümü iki əsas süjet xəttinə malikdir. Birinci süjet xətti sonuncu prezident seçkilərində yol verilən saxtalaşdırma ilə bağlıdır. Bu haqqda məlumat izləyicilərə, baş qəhrəmanların həyatlarına aid fleşbeklər vasitəsiylə çatdırılır. Jurnalist və Sayrus Binin həyat yoldaşı Ceyms Novak saxtalaşdırmanın baş verdiyi Defayns dairəsindəki hadisələri araşdırır. Məlum olur ki, saxtalaşdırma Oliviya, Sayrus, Melli və Hollis Doylun iş birliyi sayəsində mümkün olub. Ceyms, Sayrus və Fitsə qarşı iş açaraq onların istefasına nail olmaq istəyən Devid Rouzenə kömək edir. Lakin, sonda həyat yoldaşını xilas etmək niyyəti ilə Ceyms yalan danışır.
Prezident Fitceralda qarşı sui-qəsd həyata keçirilir və o, ağır vəziyyətdə xəstəxanaya yerləşdirilir. Fits ölüm və həyat arasında qaldığı müddətdə, vitse-prezident Salli Lenqston hakimiyyəti ələ alır. Sağaldıqdan sonra Fits həyatın ona ikinci şans verməsini düşünərək Melli ilə boşanıb, Oliviya ilə evlənmək istəyir. Lakin, birinci xanım olmaq üçün hər şeyə razı olan Melli, hamiləliyin vaxtından dörd ay əvvəl dayandırılması üçün ginekoloqa müraciət edir. Qeki prezidentə qarşı sui-qəsddə təqsirləndirirlər; Oliviya və onun komandası müəyyən edirlər ki, Qekin üzərinə günahı onun münasibətdə olduğu qız atıb. Rouzen Qekin azad edilməsinə kömək edir, daha sonra onlar birlikdə tələ quraraq Qekin sevgilisi Bekkini ələ keçirirlər. Fits sui-qəsd sifarişçisinin Verna olduğunu öyrənir. Verna prezidentə saxtalaşdırma yolu ilə seçildiyini deyir və Fits onu öldürür. Dəfn zamanı Fits Oliviyaya deyir ki, daha arvadı ilə boşanmaq haqqında düşünmür və Oliviyanın saxtakarlıq etməsini bilir.
İkinci süjet xətti Ağ evdən məxfi məlumatları sızdıran krotun kimliyinin müəyyənləşdirilməsi ilə bağlıdır. oliviya və onun komandası bu işi araşdıraraq müəyyən edirlər ki, Mərkəzi Kəşfiyyat İdarəsi rəisi Qreyden Osbornun intiharı əslində qətl imiş. Oliviya kapitan Ceyk Ballardla tanış olur; sonradan məlum olur ki, o, B613 adlı gizli dövlət təşkilatının rəhbəri Rouenin əmri ilə işləyir və onun Oliviya ilə yaxınlaşması da iştapşırığı imiş. Melli bildirir ki, Fits ya Oliviyanı ataraq ona sadiq olmalıdır, ya da o, müsahibə verərək onların münasibətlərini ictimayətə açıqlayacaq. Fits Oliviyanı seçir və Melli təhdidini həyata keçirir. Fits bildirir ki, ikinici dəfə prezident seçkilərində iştirak etmək istəmir.
Qek Çarlini əsir götürür və o, krotun Billi Çembers olduğunu danışır.Sonradan məlum olur ki, Çembers Oliviyanın ofisində gizlənən Devid Rouzenlə əlbirdir. Rouzen seçkilərin saxtalaşdırılması ilə bağlı sübutların toplandığı "Saytron" kartını Oliviyanın seyfindən oğurlayaraq Sayrus Binin yanına gedir. O, Sayrusa krotun kimliyini deyərək, kartı təhvil verir və əvəzində federal prokuror təyin edilməsini tələb edir. Mövsümün finalında mətbuat Fitsin sevgilisinin Oliviya olmasını, izləyicilər isə Rouenin Oliviyanın atası olmasını öyrənirlər.
Qəbulu
"Qalmaqal" serialının ikinci mövsümü çoxlu sayda müsbət rəylər almış, bəzi tənqidçilər isə onu triumf adlandırmışlar. İkinci mövsümdə serialın reytinqləri əhəmiyyətli dərəcədə artaraq finalda 25%-ə çatmışdır ki, bunun da 39%-i 18-49 yaş arası şəxslər olmuşdur. Rəy aqqreqatoru Rotten Tomatoes 13 rəy əsasında mösümü 92% təravətli 9.2/10 balla qiymətləndirmişdir. Saytın konsesusunda qeyd edilir ki, "Sabun həssaslığına malik olan Qalmaqal, cazibədar nəql xüsusiyyəti, süjet dönüşləri və maraqlı personajları ilə diqqət çəkir."
NGC 3314B
NGC 3314B, Yeni Baş Kataloqda qeydə alınmış qalaktikadır. Göy üzündə Hidra bürcü istiqamətində yerləşir. E-S0 tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Doles yarımadası
Doles (Doles sala) — Qərbi Dvinanın yatağı ilə əhatələnmiş yarımada. Yarımadada üç yaşayış məntəqəsi vardır: Annuşka, Rumbenieşi və Lebenieşi
Coğrafiyası
Sahəsi 20,2 km² təşkil edir. Üzəri meşə ilə əhatələnmişdir. Yarımada ərazisindən Lebava çayı axır. Riqi çayının cənubunda yerləşir.
Blaqodarnoye
Blaqodarnoye — İrəvan quberniyasının Aleksandropol qəzasında, indiki Kalinino rayonunda kənd.
Dənizkənarı Şaranta
Dənizkənarı Şaranta — Fransanın qərbində Yeni Akvitaniya regionunda yerləşən departament, sıra nömrəsi-17, inzibati mərkəzi isə La Roşel şəhəridir. 2010-cu ildə departamentlər arasındakı əhali siyahısına görə 39-cu sırada yer almışdır.
Coğrafiyası
Departament ərazisi 6864 km²-dir. Ərazi vasitəsilə Şaranta, Qaronna çayı cənubdan departamentin sərhədini təşkil edir. Departamentin qərbində, Oleron adasının yaxınlığında, Stridiya ənənəvi olaraq yetişdirilməkdədir.
İnzibati bölgüsü
Departament 5 rayona, 51 kantona və 472 kommuna bölünmüşdür.
Ruqiyyə Çobanzadə
Çobanzadə Ruqiyyə Gəray qızı
1904-cü ildə Ulyanovski şəhərində anadan olmuşdur. Bakıda konservatoriyanı bitirdikdən sonra M.F.Axundov adına Opera və Balet Teatrında işləmişdir. Həyat yoldaşı Çobanzadə Bəkir Vahab oğlu Azərbaycan SSRİ XDİK tərəfindən 2 fevral 1937-ci ildə vətən xaini kimi həbs edilmiş və 12 oktyabr 1937-ci ildə SSRİ Ali Məhkəməsi Səyyar Sessiyası tərəfindən 1-ci kateqoriya ilə güllələnməyə məhkum edilmişdir. SSRİ MİK-nin 4 iyul 1934-cü il qərarı əsas götürülərək Çobanzadə Ruqiyyə Gəray qızı vətən xaininin həyat yoldaşı kimi Azərbaycan SSR XDİK-nin 11 oktyabr 1937-ci il qərarı ilə həbs edilmiş və 8 il müddətinə sürgünə göndərilmişdir. 1945-ci ildə sürgündən qayıdan Ruqiyyə xanım məcburiyyət üzündən Şamaxıda yaşamalı olub. 13 dekabr 1955-ci ildə Zaqafqaziya Hərbi Dairəsinin Hərbi Tribunalı Çobanzadə Ruqiyyə Gəray qızına bəraət vermişdir.
Boqdanovka
Boqdanovka, Noraşen — İrəvan quberniyasının Aleksandropol qəzasında, indi Kalinino rayonunda kənd.
Mıxtökən silsiləsi
Mıxtökən silsiləsi — Azərbaycanda, Kiçik Qafqazda dağ silsiləsi. Qarabağ yaylası ilə Qarabağ silsiləsi arasında, Tərtər və Həkəri çayları hövzələrinin suayrıcılarında yerləşir. Maksimum hündürlüyü 3,616 metrdir (Dəlidağ). Təbaşir və Paleogenin vulkanogen-çökmə süxurlarından təşkil olunmuşdur. Kollu və seyrək meşələri (palıd, fıstıq, vələs), subalp və alp çəmənlikləri yayılmışdır. Yay otlaqları var.
NGC 4509
NGC 4509, Yeni Baş Kataloqda qeydə alınmış qalaktikadır. Göy üzündə Tazılar bürcü istiqamətində yerləşir. Sab/P tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Ben-Şud
Ben-Şud — Əlcəzairin şimalında, Bumerdes vilayətində kommuna.
Coğrafi mövqe
Kommuna vilayətin şimal hissəsində, dəniz səviyyəsindən 26 m yüksəklikdə yerləşir.
Kommuna paytaxt Əlcəzairdən təqribən 93 km şərqdə və Bumerdes vilayətinin inzibati mərkəzindən 49 km şərqdə yerləşir.
Əhali
2008-ci ildə əhalinin sayı 9985 nəfər idi Kommuna əhalisinin illər üzrə dinamikası:
Maksim Qorki adına kinostudiya
Maksim Qorki adına kinostudiya — Rusiyada ən böyük kinostudiyalardan biri. 1915-ci ildə yaradılmışdır. 1948-ci ildən Maksim Qorkinin adını daşıyır.
Sirin Əbdulnur
Sirin Əbdulnur — Livanlı müğənni və aktrisadir.
Onun ilk albomu 2004-cü ildə çıxıb. 2006-cı ildə adlı ikinci albomunu buraxdı və bu albomda yer alan Gözlərimə baxsan  mahnısı çox məşhur oldu.
Çalıquşu (teleserial, 1986)
Çalıquşu – R.N.Güntəkinin eyniadlı əsəri əsasında O.F.Sedənin çəkdiyi, 7 bölümdən ibarət teleserialdır. thumb|Çalıquşu romanının azərbaycanca 2017-ci il nəşrinin üz qabığı
Məzmun
Kamrana olan böyük sevgisinə rəğmən, qüruru səbəbindən İstanbulu tərk edib Anadolunun ucqar kəndlərində müəllimlik edən çox gənc bir qadının, Fəridənin həyatı göstərilir. Serialda, bundan əlavə, həmin dövrdə qadınların yaşadığı çətinlik, ucqar bölgələrdə təhsilin vəziyyətinin bərbad olması kimi sosial problemlərə də toxunulmuşdur. Fəridə (Çalıquşu), yeni nəsil Cümhuriyyət qızının əsl təsviridir. Gözəlliyi ilə hamının dilini dastan olan, bu səbəbdən məcburən təyinatını başqa yerlərə dəyişdirən Fəridə, güclü xarakteri ilə hər bir türk qadınına nümunədir.
Kiçik yaşlarında anasını itirən Fəridə, təhsili üçün fransız dili məktəbinə verilir. Dəcəlliyinə görə, ələlxüsus, tənəffüslərdə ağaclara dirmanması səbəbindən "Çalıquşu" adını almışdır. Xalasıoğlu Kamran ona xüsusi hisslər bəsləyir. Bunu görən Fəridə də ona qarşı biganə olmadığını görür və nəhayət, nişanlanırlar. Toya bir neçə gün qalmış Kamranın onu Münəvvər adlı bir qadınla aldatmasını öyrənir. Bunu qüruruna sığdırmayan Fəridə, İstanbulu tərk edir. Fəridə fövqəladə gözəlliyi səbəbindən "rüzgarların uçurduğu payız yarpağı"na çevrilir. təyinatını daima dəyişdirməli olur. Son təyinatlarından birində atası kimi hərbi həkim olan Xeyrullah bəy ilə tanış olan Fəridənin həyatı tamamailə dəyişir. İnsani xarakterli Xeyrulla bəy Fəridəni qızı kimi sevməsinə baxmayaraq, dedi-qodulara son qoymaq üçün evlənməli olurlar. Fəridənin hələ də Kamranı sevdiyini başa düşən Xeyrulla bəy onları qovuşdurmaq üçün əlindən gələni edir. Ölümündən əvvəl etdiyi xahişini yerinə yetirən Fəridə İstanbula qayıdır. Yazdığı məktubla bərabər, Fəridənin gündəliyini də Kamrana çatdıran Xeyrulla bəy sonda bir-birlərini hədsiz sevən iki gənci qovuşdurur.
Rollarda
Aydan Şənər — Çalıquşu, Fəridə. Əsərin baş qəhrəmanı
Kənan Kalav — Kamran, Fəridənin xalasıoğlu və nişanlısı
Sadri Alışık — Xeyrulla bəy. Fəridə ilə Kamranın əzablarını və peşmanlığını duyan həkim, oları qovuşdurur.Xərçəng xəstəliyindən vəfat edir.
Minə Çayıroğlu — Munisə, Fəridənin övladlığa götürdüyü 13 yaşlı qız. Difteriyadan vəfat edir.
Çəkiliş
Seralın çəkilişində dönəmin bir çox peşəkar aktyor və aktrisaları da iştirak etmişdir. Ekranlara çıxdığı vaxtdan, hər kəs tərəfindən sevilərək izlənilən "Çalıquşu" bir müddət sonra bütün SSRİ-də məşhurlaşmışdır. Teleserialda istifadə olunmuş E.Engin imzalı musiqilər ən az serialın özü qədər məşhurlaşmışdır. Bu serial indiyənədək və bəlkə bundan sonra da çəkiləcək ən yaxşı "Çalıquşu" serialıdır.
İstinadlar
[tr.wikipedia.org/Çalıkuşu_(dizi_1986)]
Məhəbbət telləri (film, 1981)
Məhəbbət telləri (Romanizasiya Silsila) 1981-ci ildə Yash Chopra ilə müştərək formada süjet xətti yazılmış, rejissoru və prodüseri olduğu hindi dilli romantik dram filmidir. Hekayəsi romantik dramaturq Amit (Amitabh Bachchan), həyat yoldaşı Şobha (Jaya Bachchan) və onun keçmiş tərəfdaşı Çandninin (Rekha) sevgi üçbucağı ətrafında cərəyan edir. Məhəbbət telləri, Amit və Şobhanın məcburi evliliklərində qarşılaşdıqları, onları bir-birindən ayıran hadisələri və onun Chandni ilə nikahdankənar münasibətə gətirib çıxaran qarşılaşmasından danışır. Filmin sauntreki Shiv-Hari tərəfindən ifa edilmiş, sauntrekin sözlərini isə Caved Axtar, Hasan Kamal, Meera Dev Burman, Nida Fazli, Rajendra Krishan və Harivansh Rai Bachchan yazmışdır.
Məhəbbət telləri çəkiliş heyəti ilə hələ istehsal mərhələsində olarkən medianın diqqətini çəkmişdir. Filmin üsas çəkilişləri 1980-ci ilin noyabr və 1981-ci ilin may ayları ərzində Amsterdam, Bombay (indiki Mumbay), Dehli və Kəşmirdə aparılmışdır. Bununla belə, film 14 avqust 1981-ci ildəki premyerasından sonra kassada müvəffəqiyyətsizliyə düçar olmuş, cəmi 30 milyon ₹ (2020-ci ildəki ekvivalent ilə 520 milyon ₹ və ya 6,5 milyon ABŞ dolları) gəlir əldə etmişdir. 29-cu Filmfare Mükafatlarında film Ən Yaxşı Aktyor (Amitabh Bachchan), Ən Yaxşı Qadın Aktrisa (Jaya Bachchan) və Ən Yaxşı Musiqi Rejissoru (Şiv-Hari) nominasiyalarına layiq görülmüşdür. Tənqidi baxımdan, hekayəsi və aktyor heyətinin çıxışları üçün mənfi rəylər almışdır.
Uels şahzadəsi
Uels şahzadəsi (Prince of Wales, Tywysog Cymru) — İngiltərə taxtının kişi varisinin titulu; titul 1707-ci ildən İngiltərə ilə Şotlandiyanın birləşməsindən sonra yarandı. Bir qayda olaraq, taxtın qadın varisi "Uels Şahzadə Xanımı" titulunu daşımır, onu ancaq şahzadənin həyat yoldaşı istifadə edir.
Titulun tarixi
Bu titul erkən orta əsrlərdən bəri məlumdur, 13-cü əsrin sonlarına qədər onu Britaniyanın qərb regionu Uels hökmdarları daşıyırdılar. İngiltərədən müstəqil olan Uelsin son hökmdarı (Uels şahzadəsi) Llivelin ap Qrifid idi. XIII əsrin sonunda İngiltərə kralı I Eduardın Uelsi fəth etməsi və Uelsin müstəqilliyini itirməsi ilə əlaqədar olaraq, Uels şahzadəsi titulu ingilis tacına keçdi və taxtının varisinə aid olmağa başladı.
Rəvayətə görə, I Eduard Uelsdə ingilis tacının üstünlüyünü təşkil etmək üçün hiyləgərliyə əl atdı. Bu bölgədə heybətli hərbi müvəffəqiyyət əldə etdikdən sonra o, Uels knyazlarını bir araya gətirərək İngiltərədən vassal asılılıqlarını tanımağa dəvət etdi, onlar, öz növbəsində, Uels şahzadəsinin ingilis dilində bir kəlmə də bilməyən yerli birinin olmasını tələb etdilər. Eduard dərhal bu şərti yerinə yetirmək üçün təntənəli bir and içdi. Knyazlar vassal asıllılıq müqaviləsini imzaladılar, bundan sonra Eduard onlara bir gün əvvəl Uelsin Karnarvon qalasında anadan olan oğlunu (gələcək kral II Eduard) göstərdi və söylədi: "Budur Uels şahzadəniz, sizin ölkədə doğulmuş və o, ingilscə bir dənə söz də bilmir". Əfsanə XVI əsrdən bəri məlumdur. Əslində, I Eduardın dövründə İngiltərədəki aristokratiya norman idi və qədim fransızca danışırdı; lakin II Eduard həqiqətən atasının Uels kampaniyası zamanı Karnarvonda anadan olmuşdur.
Digər titullar
Uels şahzadəsi adətən həmçinin bu titul ilə verilən ikincidərəcəli Çester qrafı tituluna da yiyələnir. Bundan əlavə, monarxın böyük oğlu avtomatik olaraq (hökm sürən monarxın ailəsində doğulduğu andan və ya bir ata ya da ananın taxta çıxdığı andan etibarən) Kornuoll hersoqu adlı ingilis titulunu alır, 1603-cü ildə yaranmış İngiltərə-Şotlandiya ittifaqından sonra isə digər ikincidərəcəli titullarla birgə Rotsey hersoqu titulunu da mənimsəyir.
= Uels şahzadələri siyahısı =
Bəni-Abbas
2009-cu il üçün əhalinin sayı 11,416 nəfərdir.
Kimyəvi sensorlar
Kimyəvi sensorlar -Maddənin tərkibi ilə hər hansı ölçülə bilən xassəsi arasında əlaqə yaratmaq, məlum qanunauyğunluqlardan istifadə edərək qatılıqların təyini və uyğun cihazların yaradılması analitik kimyanın tarixi boyunca vacib məsələlərdən biri olmuşdur və elə bu gün də öz aktuallığını qoruyur. Bu cihazlara sensorlar və ya kimyəvi sensorlar daxildir, hansı ki bu cihazlar maddədən müəyyən miqdar ayırmadan və xüsusi hazırlanmış nümunə götürmədən mühitin (məhlulun) kimyəvi tərkibindən bir başa məlumat verir. Kimyəvi sensorlar – kimyəvi selektiv sensor təbəqəsindən müəyyən etdiyimiz komponentin iştirakına və tərkibinin dəyişməsinə aid cavab siqnalı verir, həmçinin fiziki çeviricidən (transdyuserdən) ibarətdir. Selektiv qatın müəyyən etdiyimiz komponentlə gedən reaksiyasında yaranan enerjini elektrik və ya işıq siqnalına çevirir və daha sonra işığa həssas elektron cihazla ölçülür. Bu siqnal elə analitik siqnaldır ki, mühitin (məhlulun) tərkibi haqqında birbaşa məlumat verir. Kimyəvi sensorlar kimyəvi reaksiyaların prinsipi üzərindən yalnız müəyyən etdiyimiz komponentlə həssas təbəqə arasında gedən kimyəvi əlaqədə analitik siqnal yaranan zaman və ya fiziki proseslərin üzərində fiziki parametr (işığın udulması və əks olunması, kütlə, elektrik keçirici) ölçülən zaman işləyə bilər. Ilk halda həssas təbəqə kimyəvi çevirici funksiyasını yerinə yetirir. Seçiciliyi artırmaq üçün kimyəvi sensorun giriş cihazında (kimyəvi həssas təbəqənin önündə) müəyyən olunan komponentin hissəciklərini selektiv şəkildə ötürən membranlar (ion əvəzedici, dialis, hidrofob və s.) yerləşə bilər. Bu halda müəyyən etdiyimiz maddə yarımkeçirici membrandan kimyəvi çeviricinin nazik təbəqəsinə diffuziya olunur. Hansı ki, bu nazik təbəqədə komponentin üzərində analitik siqnal formalaşır və kimyəvi sensorların əsasında sensor analizatorlar verilmiş qatılıq diapazonunda hər hansı bir maddəni müəyyən etmək üçün nəzərdə tutulmuş cihazlar konstruksiya edilir. Bu analizatorlar kiçik ölçülü (kalkulyator, avtoqələm ölçüsündə və s.) ola bilər, belə ki, onların konstruksiyasında detallar mövcud olmadığından işləmə müddəti ( 1 il və daha çox) uzun olur.
Tarixi
Kimyəvi sensor termini son dövrlərdə meydana gəlmişdir. Bir-biri ilə əlaqəli olan sahələrdəki (bərk cisimlər fizikası, mikroelektronika, mikroprosessorlu texnika, materialşünaslıq) uğurlar analitik kimyada yeni istiqamətin, yəni kimyəvi sensorların yaranmasına gətirdi. Sensor analizatorlar operatorun təsiri olmadan avtonom işləyə bilər, üstəlik nəzərdə tutulur ki, damcılama sistemi və məlumatın avtomatlaşdırılmış işlənməsi ilə əlaqəlidir. Kimyəvi sensorların və onların əsası üzərində qurulmuş analizatorların yaşam mühitinin idarəsində və insan sağlamlığının mühafizəsində rolu əvəzsizdir. Bu cür cihazın ixtirası ideyası 30 ilə yaxındır ki, mövcuddur. Ilk dəfə bu fikri görünüşə görə Klark və Lions 1967-ci ildə söyləyiblər. Klarkın fərziyyəsinə görə yeni ferment elektrodun istifadəsi onun səthi üzərinə immobolizə olunmuş elektrokimyəvi sensordur. Son 10 ildə bu fərziyyə daha geniş tam inkişaf edib. Bir çox sistemlər yaradılıb və tətbiq olunub, bəziləri sənayedə təsdiqlənib və həyata keçirilib.
Biosensorlar
Biosensorlar fərqli orqanizm növlərinə, orqanizmlərin komplekslərəinə, hüceyrənin və ya hüceyrədən ayrılan ferment sistemlərin, həmçinin spesifik bioloji maddələrə və dəqiq kimyəvi birləşmələrə həssas sistemlərdir. (lat. bios- həyat, sensos- hiss deməkdir). Elektrokimyəvi, optik və digər biosensorlar var. adətən iki komponentdən ibarətdir	: biokimyəvi sahənin və ya reseptorun dərk edilmə sistemi və fiziki kimyəvi çeviricidən – (transduserdən). Transdyuserlər - elektrokimyəvi elektrodlar, optiki çeviricilərin müxtəlif növləri, qravitasiyalı, kalorimetrik və rezonans sistemlərinin çeviriciləridir. Bioseleksiyaedici elementlərin bütün növlərini müxtəlif transdyuserlərlə birləşdirmək olar. Bu biosensorların çoxlu müxtəlif tiplərini yaradır. Hal-hazırda bütün növ biosensorları nəzərdən keçirmək mümkün deyildir. Daha çox inkişafı ferment və hüceyrə biosensorları alıb.
Tarixi
Biokimya üzrə professor Leyland Klark biosensor anlayışının müəllifidir, həmdə ilk biosensorların ixtiraçısıdır. 1956-cı ildə L. Klark öz işinin təməlini nəşr etdi, icad etdiyi oksigen elektrodunu analitik isitifadəyə həsr etdi. Hansı ki, daha sonralar onu Klark elektrodu adlandırırlar. Klark elektrodu maye və qazlarda, xüsusilə, qanda və toxumalarda oksigenin qatılığını ölçmək üçün nəzərdə tutulub. 1962-ci ildə Klark Nyu York Akademiyasında çıxış edərək öz şəxsi təcrübələrinin nəticələrinin məlumatını verdi, həm də gələcək planlarını və bioloji mayelərin tərkibinin analizinin mümkünlüyünü göstərdi. Klarkın fərziyyəsinə görə fermentlə imobilizə olunmuş biosensorların hazırlamasının mümkün olduğunu bildirmişdir. Son illər bu fərziyyə daha geniş tam inkişaf alıb. Çox sistemlər yaradılıb və tətbiq olunub, bəziləri sənayedə təsdiqlənib və həyata keçirilib. Biosensorlara - bioelektronika nəslinin ilk nümayəndəsi kimi baxılır. Biosensorlar bioloji materialların “tanınması” təyin olunmuş molekul və onun elektrik siqnalındakı iştirakının miqdarının məlumatını verir.
Ümumi xassələri
Biosensorların təsirinin ilk etapında bioelementin ona spesifik olan çox    komponentli qarışıqdan ibarət olan maddə ilə tanışlığı, ikinci etapda isə biokimyəvi reaksiyanın gedişi haqqında məlumatın elektrik siqnalına çevrilməsi baş verir, son etapda transduserdən olan elektrik siqnalı əlverişli işlənmə halına çevrilir. Biosensorun elektrik siqnalı bu və ya digər formada hesablanır, məs: rəqəmsal tabloda siqnal gücləndiricisi istifadə olunur. Biosensorlar müxtəlif cür dəyişiklikləri tutmağa imkan yaradır. Bunlar istiliyin ötürülməsi, işıq kütlənin və ya pH-ın dəyişməyi, electron axını və yeni kimyəvi maddələrin alınmasıdır. Biosensorların üstünlükləri və eyni zamanda çatışmayan cəhətləri vardır. Əsas üstünlükləri: 1) Biosensorlar spesifikdir- mürəkkəb qarışıqları öncədən tənzimlə-mədən müəyyən kimyəvi maddənin iştirakına uyğun analiz etmək olar. 2) Onlar çox həssasdırlar, buna görədə çox kiçik nümunələrdə çox kiçik qatılıqda olan maddələri təyin etmək mümkündür. 3) Onlar tez cavab verirlər. 4) Onlar istifadə üçün təhlükəsizdir. 5) Dəqiqdirlər. 6) Çox kiçik ola bilərlər. 7) Kütləvi istehsal üçün əlverişlidirlər. Biosensorların əsas çatışmayan cəhətləri: 1) onlar möhkəm deyillər, ona görədə mükəmməl diqqətə ehtiyac var. 2) onlar stabil deyillər. 3) Onları sterilizasiya etmək olmaz.
Tətbiqi
Biosensorlar texnikada, tibbdə, yeyinti sahələrində və ətraf mühitin qorunmasında istifadə olunur. Biosensorların böyük hissəsi – bioloji maye analizlərinə istiqamətlənib. Lazım olan birləşmələrin qatılığı kəmiyyətcə tez və effektivtəyin edilməlidir. Bunlardan biri qanda şəkərin miqdarının təyin edilməsidir. Idmançılarda qanda dopinqin mövcudluğunu və miqdarının yoxlanılması, qanda narkotikin və alkoqolun kiçik miqdarının təyin edilməsi və .s. bu əsasdandır.
Biomimetik sensorlar
Biomimetika (lat. bios- həyat, mimesis – təqlidetmə) – idea və cihazın əsas elementləri canlı təbiətdən götürülməklə texnoloji cihazların yaradılmasıdır. Biomimetik sensorların hazırlanması üçün Al, Pb metallarından, alüminium falqasından və.s istifadə edilir. Yarımkeçiricilər əsasında yaradılmış biosensorlar digərlərindən bir sıra texnoloji üstünlükləri ilə - təkrar istifadəsi, nisbətən kiçik ölçüləri, yüksək həssaslığı, ucuz və asan əldə olunması ilə fərqlənərək çox geniş tətbiq sahəsinə malikdir. Qeyri-üzvi təbiətli biomimetilklərin köməyi ilə daha geniş funksional qabliyyətlərə malik olan ferment biosensorların biomimetik analoqlarını yüksək həssaslı analitik sistemlərin yaradılışı olan bu yeni sahədə aktual istiqamətlərdən biridir. Imitasiyon katalizin nailiyyətləri sayəsində - katalaz, peroksidaz tipli biomimetik effektiv konstruksiyasını həyata keçirmək olur.
Mimetiklər
Mimetiklər –(mimetiks- yunanca mimetes-təqlidçi) orqanizmdə təbii sintez olunan maddələrə (mediatorlar, hormonlar) bənzər və digər substansiyaları imitasiya edən dərman preparatlarıdır. Mimetiklər öz fiziki-kimyəvi təbiətlərinə görə təbii siqnal molekullara çox bənzəyirlər, ona görədə hüceyrə reseptorlarında onlar yad cisim kimi görünmürlər və mimetiklərə qarşı təqlid etdikləri kimi reaksiya verirlər.